9. การควบคุมภายในของบริษัท

บริษัทฯ ให้ความสำคัญต่อระบบควบคุมภายในเป็นอย่างยิ่ง
เพื่อเป็นการป้องกันความเสียหายที่อาจจะเกิดขึ้นกับบริษัทฯ โดยรวม บริษัทฯ ได้กำหนดเป้าหมาย
แผนการดำเนินงาน กลยุทธ์ และวิธีการขั้นตอนการปฏิบัติงานไว้อย่างชัดเจนและเหมาะสม
สามารถใช้เป็นแนวทางปฏิบัติและวัดผลได้

บริษัทฯ มีคณะกรรมการตรวจสอบจำนวน 3 ท่าน คือ ดร.ธรรมนูญ อานันโทไทย ตำแหน่ง
ประธานคณะกรรมการตรวจสอบ นายชัยวัฒน์ อัศวินทรางกูร และ นางสาวทวีรัตน์ จารุพัฒนาพงศ์
ตำแหน่ง กรรมการตรวจสอบ ดูแลระบบการควบคุมภายใน
ให้เป็นไปตามข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยคณะกรรมการตรวจสอบมีการประชุมจำนวน 4 ครั้ง ในปี
2551 และจัดทำรายงานความเห็นของคณะกรรมการตรวจสอบ
เพื่อให้คณะกรรมการบริษัทพิจารณาตามข้อกำหนดของตลาดหลักทรัพย์ฯ

ในการประชุมคณะกรรมการเมื่อ วันที่ 10 พฤศจิกายน 2551 คณะกรรมการตรวจสอบ 3
ท่านได้ประชุมพิจารณาประเมินระบบการตรวจสอบภายในของบริษัทฯ
โดยการซักถามข้อมูลจากฝ่ายบริหาร และพิจารณาเอกสารที่ฝ่ายบริหารจัดทำ สรุปได้ว่า
จากการประเมินระบบการควบคุมภายในของบริษัทฯ ในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตามสำหรับการควบคุมภายในในหัวข้ออื่น
ของระบบการควบคุมภายใน คณะกรรมการเห็นว่าบริษัทมีการควบคุมภายในที่เพียงพอ

องค์กรและสภาพแวดล้อม บริษัทฯ มีโครงสร้างองค์การ
และสภาพแวดล้อมที่ส่งเสริมให้การปฏิบัติงานเป็นไปอย่างมีประสิทธิภาพ
และมีการควบคุมภายในที่เพียงพอ มีการแบ่งแยกหน้าที่ความรับผิดชอบของแต่ละฝ่ายอย่างแน่ชัด
เพื่อประโยชน์ในการติดตามตรวจสอบ ในการดำเนินงาน บริษัทฯ
ได้จัดทำคู่มือการปฏิบัติงานในหน่วยงานหลัก
และมีการปรับปรุงระบบงานย่อยเพื่อให้มีประสิทธิภาพที่รัดกุม และลดการทำงานที่ซ้ำซ้อน
เพื่อให้ทุกฝ่ายปฏิบัติงานภายใต้มาตรฐานเดียวกัน
นอกจากนี้ยังได้กำหนดเป้าหมายการดำเนินธุรกิจที่ชัดเจนในแต่ละปีโดยคำนึงถึงปัจจัยต่าง ๆ เช่น
ภาวะเศรษฐกิจ สภาพตลาดและการแข่งขัน และมีการตั้งมาตรฐานการวัดผลงานอย่างชัดเจน

การบริหารความเสี่ยง บริษัทฯ ได้มีการติดตามปัจจัยความเสี่ยงต่าง ๆ เช่น
การเพิ่มขึ้นของราคาวัตถุดิบ และต้นทุน
เพื่อประเมินผลกระทบและเตรียมการให้ธุรกิจคงสภาพดำเนินการอยู่ได้
และได้มีการสื่อสารให้ผู้บริหารและพนักงานทราบถึงสถานการณ์โดยการประชุมพนักงานในหน่วยงานต่าง
ๆ
เพื่อสรุปสถานการณ์สภาพแวดล้อมและการดำเนินงานของกิจการรวมทั้งปัจจัยความเสี่ยงที่จะมีต่อผลการดำเนินงานต่อการขาย
ต่อต้นทุนและการทำกำไรของบริษัทฯ และป้องกันโดยการออกคำสั่งและระเบียบปฏิบัติในเรื่องต่าง ๆ
อย่างสม่ำเสมอ

การควบคุมการปฏิบัติงานของฝ่ายบริหาร บริษัทฯ ได้กำหนดขอบเขต อำนาจหน้าที่
และอำนาจการอนุมัติของฝ่ายบริหารไว้โดยชัดเจน
โดยคำนึงถึงการแบ่งแยกหน้าที่ความรับผิดชอบในการอนุมัติ การบันทึกรายการ
และการดูแลจัดเก็บออกจากกัน ในการทำธุรกรรมกับผู้ถือหุ้นรายใหญ่ กรรมการ และผู้บริหาร
ได้มีมาตรการในการอนุมัติ
โดยต้องผ่านที่ประชุมคณะกรรมการและผู้อนุมัติต้องไม่มีส่วนได้เสียในธุรกรรมดังกล่าว
โดยธุรกรรมนั้นต้องก่อให้เกิดผลประโยชน์สูงสุดสำหรับบริษัทฯ

ระบบสารสนเทศ และการสื่อสาร ในการนำเสนอข้อมูลต่อคณะกรรมการ บริษัทฯ
ได้เสนอข้อมูลที่ถูกต้องสมบูรณ์ และมีเนื้อหาจำเป็นต่อการตัดสินใจของคณะกรรมการ
นอกจากนี้การจัดเก็บข้อมูล และการจัดทำบัญชีของบริษัทฯ ยังเป็นไปตามมาตรฐานการบัญชี
และผ่านการตรวจสอบ พิจารณาจากคณะกรรมการตรวจสอบ และผู้สอบบัญชีของบริษัทฯ ด้วย

ระบบการติดตาม บริษัทฯ ได้จัดให้มีการติดตามการปฏิบัติตามเป้าหมายที่วางไว้อย่างสม่ำเสมอ
และได้รายงานให้คณะกรรมการทราบถึงผลการดำเนินงานในการประชุมคณะกรรมการประจำไตรมาส
หากมีการเปลี่ยนแปลงปัจจัยในการดำเนินธุรกิจที่เป็นสาระสำคัญ บริษัทฯ
จะมีการประมาณการใหม่เพื่อให้สอดคล้องกับปัจจัยการดำเนินธุรกิจที่เปลี่ยนแปลงไป

เพื่อให้มั่นใจว่าบริษัทฯ มีระบบการควบคุมภายในและการตรวจสอบที่ดี บริษัทฯ
ได้ว่าจ้างผู้เชี่ยวชาญในการตรวจสอบระบบควบคุมภายใน คือ บริษัท เฟิสท์ คอนซัลแตนท์ จำกัด
เพื่อตรวจสอบและจัดทำระบบตรวจสอบการควบคุมภายในของบริษัทฯ เริ่มตั้งแต่เดือน กันยายน
2551 เป็นต้นมา โดยขอบเขตดังนี้

-   สอบทานความเชื่อถือได้ และความครบถ้วนของข้อมูลทางการเงิน

-   สอบทานระบบงานที่มีผลกระทบสำคัญต่อการดำเนินงานว่าได้มีการปฏิบัติตามนโยบาย แผนงาน
    ระเบียบปฏิบัติ

-   สอบทานความเหมาะสมของมาตรการในการดูแลรักษาสินทรัพย์

-   ประเมินการใช้ทรัพยากรว่าเป็นไปอย่างมีประสิทธิภาพ

-   สอบทานการดำเนินการหรือแผนงานว่าสอดคล้องกับวัตถุประสงค์และเป้าหมายที่วางไว้
    และมีการปฏิบัติตามแผนที่กำหนด

-   สอบทานการปฏิบัติงานว่าได้มีการปฏิบัติตามข้อกำหนดและกฎหมายที่เกี่ยวข้อง

ทั้งนี้ ไม่มีข้อสังเกตเกี่ยวกับการควบคุมภายใน ในการตรวจสอบบัญชีของบริษัทฯ สำหรับปีสิ้นสุด ณ
วันที่ 31 ธันวาคม 2551 จากสำนักงานสอบบัญชี สำนักงาน ปีติเสวี